Държавен вестник, бр. 54, 2025 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  54
Г л а в а  ш е с т а
ДРУГИ РАЗПОРЕДБИ
Чл. 25. (1) Държатели на криптоактиви, 
ползватели на услуги за криптоактиви и други 
заинтересовани лица, включително сдружения 
на потребители, могат да подават жалби и 
сигнали до Комисията в съответствие с чл. 108 
от Регламент (ЕС) 2023/1114, когато считат, 
че предложители, лица, кандидатстващи за 
допускане до търговия, издатели на токени, 
обезпечени с активи, или доставчици на ус­
луги за криптоактиви са допуснали наруше­
ние на Регламент (ЕС) 2023/1114, този закон 
или актовете по прилагането им. Жалбите и 
сигналите по изречение първо се подават на 
български език в писмена форма. 
(2) Комисията разглежда жалбите и сигна­
лите по ал. 1 по реда, определен в правилника 
за устройството и дейността на Комисията. 
(3) За подаването на сигнали за наруше­
ния на Регламент (ЕС) 2023/1114, този закон 
или актовете по прилагането им, както и за 
защитата на лицата, подаващи сигнали за 
такива нарушения, се прилагат изискванията 
на Закона за защита на лицата, подаващи 
сигнали или публично оповестяващи инфор­
мация за нарушения.
Чл. 26. (1) Комисията определя с наредба 
изискванията, на които трябва да отговарят 
лицата по чл. 81, параграф 7 от Регламент 
(ЕС) 2023/1114. 
(2) Комисията може да определи с наредба 
допълнителни изисквания във връзка с при­
лагането на глави втора – четвърта.
Г л а в а  с е д м а
ПРИНУДИТЕЛНИ АДМИНИСТРАТИВНИ 
МЕРКИ
Чл. 27. (1) Когато установи, че издател, 
предложител или лице, кандидатстващо за 
допускане до търговия с криптоактиви, раз­
лични от токени, обезпечени с активи, или 
от токени за електронни пари, или с токе­
ни, обезпечени с активи, или доставчик на 
услуги за криптоактиви, съответно членове 
на ръководния орган на тези лица или други 
физически лица, са извършили или извършват 
нарушение на Регламент (ЕС) 2023/1114, този 
закон и/или на актовете по прилагането им, 
заместник-председателят може да ги задължи 
да предприемат конкретни мерки, необходими 
за предотвратяване и отстраняване на нару­
шенията и на вредните последици от тях, в 
определен от него срок.
(2) Когато установи, че издател, предложи­
тел или лице, кандидатстващо за допускане 
до търговия с токени за електронни пари, 
съответно членове на ръководния му орган 
или други физически лица, са извършили или 
извършват нарушение на дял VI от Регламент 
(ЕС) 2023/1114 и/или на актовете по прила­
гането му, заместник-председателят може да 
ги задължи да предприемат конкретни мерки, 
необходими за предотвратяване и отстраняване 
на нарушенията и на вредните последици от 
тях, в определен от него срок.
(3) При определянето на вида на принуди­
телната мярка по ал. 1 и 2 заместник-пред­
седателят взема предвид обстоятелствата по 
чл. 43.
Чл. 28. (1) За да осигури спазването на 
разпоредбите на Регламент (ЕС) 2023/1114, 
този закон и/или актовете по прилагането 
им, Комисията, съответно заместник-пред­
седателят, може: 
1. да спре или да разпореди на доставчик 
на услуги за криптоактиви да спре предос­
тавянето на услуги за криптоактиви за не 
повече от 30 последователни работни дни 
за всеки отделен случай при наличието на 
основателни съмнения, че е налице наруше­
ние на Регламент (ЕС) 2023/1114, този закон
и/или на актовете по прилагането им;
2. да забрани предоставянето на услуги за 
криптоактиви, когато е установено наруше­
ние на Регламент (ЕС) 2023/1114, този закон
и/или на актовете по прилагането им;
3. да оповести или да изиска от доставчик 
на услуги за криптоактиви да оповести цялата 
съществена информация, която би могла да 
окаже въздействие върху предоставянето на 
съответните услуги за криптоактиви, за да се 
гарантира защитата на интересите на непро­
фесионалните държатели на криптоактиви, 
както и нормалното функциониране на пазара;
4. да оповести публично факта, че даден 
доставчик на услуги за криптоактиви не из­
пълнява задълженията си съгласно Регламент 
(ЕС) 2023/1114;
5. да спре или да разпореди на доставчик на 
услуги за криптоактиви да спре предоставянето 
на услуги за криптоактиви, когато прецени, 
че положението на доставчика на услуги за 
криптоактиви е такова, че предоставянето на 
услугата за криптоактиви би било във вреда 
на интересите на клиентите и по-специално – 
на непрофесионалните държатели;
6. да разпореди прехвърлянето на същест­
вуващи договори на друг доставчик на услуги 
за криптоактиви, в случай че лицензът на 
доставчика на услуги за криптоактиви бъде 
отнет в съответствие с чл. 64 от Регламент 
(ЕС) 2023/1114, при условие че е налице 
съгласие между клиентите и доставчика на 
услуги за криптоактиви, на когото трябва да 
се прехвърлят договорите;
7. да задължи предложителите, лицата, 
кандидатстващи за допускане до търговия с 
криптоактиви, различни от токени, обезпе­
чени с активи, или от токени за електронни 
пари, или с токени, обезпечени с активи, 
издателите на криптоактиви, различни от 
токени, обезпечени с активи, или от токени